|  |
| --- |
|  |
| **REPUBLIKA HRVATSKA****ZAGREBAČKA ŽUPANIJA****GRAD VELIKA GORICA**U Velikoj Gorici, 1. srpnja 2020. |

**P O Z I V**

**za dostavu videosnimaka „Kak se spominamo v Turopolu“**

1. **KOME JE POZIV NAMIJENJEN**

Pozivaju se udruge, umjetničke organizacije, ustanove, samostalni umjetnici, učenici i studenti, nastavnici zavičajne i medijske kulture, građani Grada Velike Gorice i Turopolja te svi ljubitelji tradicijske baštine da dostave videosnimke izvornih govornika Turopoljskog dijalekta.

1. **SVRHA U KOJU ĆE SE VIDEOSNIMKE KORISTITI**

Snimke će se koristiti u promidžbene i edukativne svrhe, a najuspješnije će biti prezentirane javnosti u okviru manifestacije Dani europske baštine. **Dani europske baštine** su prepoznatljiva manifestacija na međunarodnoj razini koja se u Gradu Velikoj Gorici obilježava od 2013. godine, svake godine s drugom temom. Ove godine tema na europskoj razini je *Baština i obrazovanje - škola za život,* a Grad Velika Gorica obilježit će je temom ***Turopoljski dijalekt,*** koji je od 2017. godine zaštićeno kulturno dobro Hrvatske.

1. **PRIHVATLJIVE VIDEOSNIMKE I NAČIN DOSTAVE**

Prihvatljive videosnimke su:

* **Snimke izvornih govornika turopoljskog dijalekta,**
* u trajanju do maksimalno **3 minute,**
* prikazuju izvorne govornike koji opisuju svakodnevne životne situacije, recitiraju pjesme, zagonetke, molitve, recepte i sl. na Turopoljskom dijalektu;
* snimka može biti i razgovor dva ili više izvornih govornika Turopoljskog dijalekta,
* snimke mogu biti snimljene mobitelima.

Videozapise je moguće dostaviti do ***14. rujna 2020. godine*** na mail adresu natjecaj.kultura@gorica.hr te slanjem video snimaka ***privatnom porukom u inbox*** službene Facebook stranice ***Dani europske baštine u Velikoj Gorici***.

Uz videosnimku potrebno je **ispuniti i priložiti** Izjavu o suglasnosti za korištenje videosnimaka u promidžbene i edukativne svrhe u skladu sa Općom uredbom o zaštiti podataka (GDPR-om). Izjava je u prilogu ovog Poziva.

Izjavu potpisuju snimatelj videa te osobe koje su snimljene.

1. **OSTALO**

Dani europske baštine u Velikoj Gorici održavaju se ove godine u periodu od **29. rujna do 3. listopada 2020. godine**, u kojem će se dostavljene i prihvaćene snimke koristiti u promidžbene i edukativne svrhe. Grad Velika Gorica zadržava pravo korištenja videosnimaka i izvan tog perioda za kulturne i obrazovne potrebe.

Stručno povjerenstvo vrednovat će pristigle video snimke uzimajući u obzir audiovizualnu kvalitetu snimke te uklopljenost u zadanu temu. Predviđene su nagrade za najuspješnije snimke.

Najuspješnije videosnimke bit će objavljene na društvenim mrežama te službenim stranicama Dani europske baštine Ministarstva kulture i Grada Velike Gorice.

Sva pitanja vezana uz ovaj Poziv mogu se postaviti elektroničkim putem, slanjem upita na adresu elektronske pošte: natjecaj.kultura@gorica.hr